Madagaskarda inson tirnog‘idan ham kichik qurbaqa topildi

Yaqinda olimlar Madagaskardan juda ham kichik bo‘lgan 5 turdagi qurbaqa turini topdi. Bu haqda Travel Ask xabar berdi.

Madagaskarda qurbaqalarning turfa xilligi iliq va nam iqlim sabab ko‘payaveradi. Bu yerda 350 turdagi amfibiya yashaydi. Lekin kichik qurbaqaning ustida tadqiqot olib borish qiyinligi sabab, ularning barchasi bir turga mansub degan xatolikka yo‘l qo‘yilgan.

So‘nggi ekspeditsiya esa 5 ta yangi turni aniqlagan. Ularning uchtasi esa Mini deb ataluvchi yangi guruhga kiritilgan. Tashqi ko‘rinishidan oddiy qurbaqaga o‘xshaydi, lekin hajmi 11—12 millimetrdan oshmaydi. Eng kichik tur  — Mini mum 8 millimetrni tashkil etadi.